Diari Oficial de la Generalitat Valenciana


Sumari del DOGV 6457, del 10-02-2011 (2011/1398)

RESOLUCIÓ de 30 de desembre de 2010, de la directora de l'Agència Valenciana de Foment i Garantia Agrària (AVFGA), per la qual es convoquen per a l'any 2011 les ajudes, finançades pel FEADER, a les inversions en millora de les condicions de transformació i comercialització dels productes agrícoles i de l'alimentació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6457

Data del DOGV
:   10-02-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/1398


Data del document
:   30-12-2010

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 30 de desembre de 2010, de la directora de l'Agència Valenciana de Foment i Garantia Agrària (AVFGA), per la qual es convoquen per a l'any 2011 les ajudes, finançades pel FEADER, a les inversions en millora de les condicions de transformació i comercialització dels productes agrícoles i de l'alimentació. [2011/1398]
Ateses les disposicions de l'article 23 de la Llei 38/2003, de 17 de novembre, General de Subvencions, sobre l'inici del procediment per a la convocatòria anual de concessió de subvencions, la informació referent als crèdits pressupostaris, la quantia de les subvencions i el termini de presentació de sol·licituds.
Atés que les bases de les ajudes han sigut publicades en el Diari Oficial de la Comunitat Valenciana número 6281, de 3 de juny de 2010, per mitjà de l'Orde 18/2010, de 19 maig, de la Conselleria d'Agricultura, Pesca i Alimentació, per la qual s'aproven les bases de les ajudes a les inversions en millora de les condicions de transformació i comercialització dels productes agrícoles i de l'alimentació per al període 2010-2013 (2010/6248).
En virtut de les facultats que em conferixen els articles 47.3 i 47.11 del Text Refós de la Llei d'Hisenda Pública de la Generalitat Valenciana, i 13.1.h del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària, resolc:
Primer. Objecte i àmbit
Convocar, per a l'exercici 2011, les ajudes a les inversions dirigides a la millora de les condicions de transformació i comercialització dels productes agrícoles i de l'alimentació, finançades pel FEADER, en l'àmbit territorial de la Comunitat Valenciana, gestionades per la Direcció General d'Empreses Agroalimentàries i Desenvolupament del Medi Rural de la Conselleria d'Agricultura, Pesca i Alimentació de la Generalitat i publicades en l'esmentada Orde 18/2010, de 19 de maig de 2010.
Segon. Finançament de les ajudes
1. Les ajudes regulades en esta convocatòria estaran finançades pel FEADER, el Ministeri de Medi Ambient, Medi Rural i Marí (MARM) i la Generalitat, en els percentatges que es determinen en el Programa de Desenvolupament Rural de la Comunitat Valenciana, del qual formen part, enquadrades en l'eix 1, Millora de la competitivitat del sector agrícola i forestal, i mesura 123, Augment del valor afegit dels productes agrícoles: ajudes a la indústria agroalimentària.
2. La dotació pressupostària es farà a càrrec de la secció 12, entitat 91, Agència Valenciana de Foment i Garantia Agrària, línia SE833000, fins a un import màxim d'1.000.000 d'euros el 2011, i els que figuren a continuació per als anys següents:
2012 2013
2.092.159 2.000.000
3. Les quanties en euros esmentades en l'apartat anterior queden supeditades a l'existència de crèdit adequat i suficient en el pressupost corresponent de cada exercici i en exercicis futurs, per a cada exercici, es publicaran en el Diari Oficial de la Comunitat Valenciana les convocatòries per a cada any i les línies de subvenció, juntament amb l'import global màxim, que finance les ajudes en funció de les disponibilitats pressupostàries anuals.
4. Les ajudes que es convoquen tindran caràcter plurianual, d'acord amb l'article 29 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana.
Tercer. Termini de presentació i model de sol·licitud
1. El termini de presentació de sol·licituds en l'exercici 2011 per a les ajudes d'esta convocatòria serà d'un mes, comptador des de l'endemà de la publicació en el Diari Oficial de la Comunitat Valenciana d'esta resolució.
2. Els models de sol·licitud i la documentació que els acompanya són els que figuren en l'annex d'esta convocatòria.
Quart. Autoritat que resol
Les sol·licituds seran resoltes per la directora general d'Empreses Agroalimentàries i Desenvolupament del Medi Rural, d'acord amb l'Acord de 8 de setembre de 2009, pel qual es deleguen les funcions d'autorització del pagament dels fons FEADER entre l'organisme pagador i els diferents òrgans administratius de la Conselleria d'Agricultura, Pesca i Alimentació i de la Conselleria de Medi Ambient, Aigua, Urbanisme i Habitatge.
Cinqué. Incompatibilitat amb les ajudes finançades pel FEADER amb les finançades per fons propis de la Generalitat per als mateixos fins
En el punt dos de l'article segon de l'Orde 18/2010, de 19 maig, de la Conselleria d'Agricultura, Pesca i Alimentació, per la qual s'aproven les bases de les ajudes que ara es convoquen, s'establix que per esgotament de les dotacions comunitàries, i subsidiàriament del règim finançat pel FEADER, podran concedir-se ajudes amb fons propis de la Generalitat per als mateixos fins.
De conformitat amb el que es preveu en la base primera, apartat 3, de l'annex I de l'orde esmentada, quan es convoquen les ajudes de fons propis de la Generalitat, per a un mateix projecte d'inversió, podran sol·licitar-se ajudes finançades per les dos fonts de finançament, però només es podran rebre ajudes per una.
Sisé. Demarcació d'ajudes amb l'Organització Comuna de Mercats Vitivinícola
No es concediran ajudes a càrrec de la mesura 123 per a operacions d'inversió relatives a l'augment del valor afegit dels productes agrícoles en el sector vitivinícola a partir de l'entrada en vigor de la mesura d'inversions, d'acord amb l'article 15 del Reglament (CE) 479/2008, del Programa de Suport al Sector Vitivinícola, que permeta finançar estes operacions.
Seté. Publicació sobre informació dels beneficiaris
S'informa els beneficiaris que, de conformitat amb l'article 4 del Reglament (CE) 259/2008, de la Comissió, de 18 de març de 2008, pel qual s'establixen disposicions d'aplicació del reglament (CE) 1290/2005, del Consell, pel que fa a la publicació d'informació sobre els beneficiaris de fons procedents del FEADER, les seues dades seran publicades d'acord amb els dits reglaments i podran ser tractades per organismes d'auditoria i investigació de la Unió Europea i nacionals per a salvaguardar els interessos financers de la Unió Europea.
Quant a les dades de caràcter personal, els beneficiaris podran exercir els drets reconeguts en la Directiva 95/46/CE, del Parlament Europeu i del Consell, de 24 d'octubre de 1995, relativa a la protecció de les persones físiques pel que fa al tractament de dades personals i a la lliure circulació d'estes dades. L'acceptació de la subvenció suposa per als beneficiaris l'autorització expressa a l'AVFGA per a la recollida, la incorporació als fitxers respectius i el tractament d'estes dades personals, com també per a la seua conservació durant els terminis previstos en les disposicions aplicables.
Huité. Requisits de notificació, comunicació o exempció
A l'efecte de les disposicions de l'article 1, punt 4, del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, les ajudes regulades en esta convocatòria, com que es financen pel FEADER i s'integren en el Programa de Desenvolupament Rural de la Comunitat Valenciana, no estan subjectes a l'article 107, apartat 1, del Tractat de Funcionament de la Unió Europea (TFUE).
Nové. Sol·licituds de convocatòries anteriors
Les sol·licituds denegades en la convocatòria 2010 per no arribar a 3 punts en la fase de barem podran sol·licitar la reconsideració per mitjà d'una nova sol·licitud per a la convocatòria 2011, en el termini que s'òbriga, i tota la documentació presentada anteriorment serà vàlida, excepte la necessària per a la nova valoració que puga incrementar la puntuació obtinguda.
Contra esta resolució, que posa fi a la via administrativa, es pot interposar potestativament un recurs de reposició davant de la directora de l'AVFGA, en el termini d'un mes comptador des de l'endemà de la publicació, o impugnar-se directament davant dels jutjats contenciosos administratius del Tribunal Superior de Justícia de la Comunitat Valenciana, en el termini de dos mesos des de l'endemà de la publicació, de conformitat amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i amb els articles 8.3, 25.1 i 46.1 de la Llei de la Jurisdicció Contenciosa Administrativa.
València, 30 de desembre de 2010.- La directora de l'Agència Valenciana de Foment i Garantia Agrària: Pilar Amigó Salví.